Argument

"Un profesor Mediu.... Preda  Bun ....... Explica  Excelent... Inspira "

În prezent este necesară o transformare majoră a învăţământului clasic, rigid, bazat pe memorizare mecanică, pasivă şi rudimentară, într-un învăţământ modern, creativ şi inteligent, participativ şi colaborativ, în care profesorul şi elevul sunt parteneri, cooperează. Evident, greutăţile nu întârzie să apară: profesorul are tendinţa de a rămâne centrat pe transmiterea de cunoştinţe, iar elevul va continua să înregistreze mecanic, să asimileze şi să reproducă aceste cunoştinţe. Metodele tradiţionale nu reuşesc să determine fiecare elev să gândească împreună cu profesorul, iar profesorul are doar informaţii lacunare şi superficiale despre ce ș i cât au învă ț at elevii. Elevii nu îşi dau seama dacă au înţeles într-adevăr materia predată şi dacă pot aplica în mod independent cunoştinţele nou dobândite ș i nici în ce măsură le pot utiliza pentru a- ș i forma competen ț e transferabile. În acelaşi timp, găsirea unui loc de muncă în ziua de azi presupune că solicitantul este capabil să gândească critic şi strategic pentru a-şi rezolva problemele, că poate învăţa într-un mediu aflat într-o continuă schimbare, că îşi poate construi cunoaşterea pe surse numeroase, din mai multe perspective, că este capabil să colaboreze la nivel local şi regional.

Învăţarea nu mai este rezultatul exclusiv al demersurilor profesorului. Fiind un proces cognitiv complex şi o activitate socială intra şi inter-personală, aceasta devine greu de observat, de cuantificat şi de măsurat. Pe de altă parte, distribuţia sa în spaţiu şi timp diferă de la un individ la altul, momentul prielnic achiziţionării anumitor cunoştinţe nu mai poate fi prezis şi/ sau impus; cel mult, activitatea (lecţia), poate fi localizată în spaţiu şi timp în sala de clasă. În mileniul III, fără îndoială că tratarea diferenţiată a elevilor ș i abordarea integrată a cunoa ș terii devin obligatorii.

=== [|O nouă disciplină opţională pentru liceenii din România: „Învăţare în societatea cunoaşterii”] ===